
ÚVOD

     Vstup do manažérskej pozície vo vedení školy by sa mal spájať s víziou fungovania školy v nasledujúcom období. Z uvedeného dôvodu bol vypracovaný tento dokument ako podklad pre výberové konanie na funkciu riaditeľa školy a prináša stručnú víziu smerovania školy a moje manažérske zámery na nasledujúcich päť rokov.
     Úlohou základnej školy je neustále zvyšovať kvalitu výchovno-vzdelávacieho procesu tak, aby každý žiak – bez ohľadu na rodinné, sociálne či zdravotné východiská – získal pevné základy gramotnosti, hodnôt a kompetencií, s ktorými dokáže obstáť v meniacom sa svete. Rastúci vplyv digitálneho prostredia, sociálnych sietí a umelej inteligencie na učenie aj prácu, klesajúca miera sústredenia a čítania s porozumením, nárast problémov v oblasti duševného zdravia žiakov, vyšší podiel žiakov so špeciálnymi výchovno-vzdelávacími potrebami, ako aj posun trhu práce smerom k tzv. zručnostiam pre 21. storočie kladú na školu úplne nové nároky. Predložená koncepcia je odpoveďou na túto úlohu. Je postavená na štyroch pilieroch, ktoré tvoria jadro našej vízie  HODNOTY, ÚSPECH, SPOLUPRÁCA a BUDÚCNOSŤ. Cieľom nie je len reagovať na zmeny, ale aktívne formovať školu, ktorá pripravuje svojich absolventov na plnohodnotný a zodpovedný život v 21. storočí. 

1. CHARAKTERISTIKA ŠKOLY

     Základná škola v Zbudskom Dlhom je neplnoorganizovaná škola (ročníky 1.-4., počet tried 6) s dennou prevádzkou, ktorá poskytuje požadované vzdelanie žiakom z obce Zbudské Dlhé. K dispozícii je aj ŠKD. V škole sa vzdelávajú aj žiaci so ŠVVP, ktorí sú integrovaní alebo navštevujú špeciálne triedy.
     Súčasťou školy je priestranný školský dvor a multifunkčné detské ihrisko.
     Škola nemá telocvičňu, má však rozsiahly školský dvor, kde sa nachádza športové ihrisko.


2. VÍZIA ŠKOLY

Vízia 
     Vzdelávať a vychovávať žiaka k tvorivosti, spolupráci, kritickému mysleniu, hodnotám a zodpovednosti za seba aj spoločnosť. 


Kam sa chceme posunúť – postoje, hodnoty a ľudskosť 
     V prvom  rade ide o budovanie postojov a správnych hodnôt v učiteľoch aj žiakoch. Chceme, aby škola bola miestom, kde sa žiaci a učitelia stretávajú v atmosfére vzájomného rešpektu. Kde každý malý aj veľký má priestor prezentovať svoj názor a zároveň schopnosť akceptovať iné názory, odlišné skúsenosti a pohľady na svet. 
     Kľúčovým slovom našej vízie je ľudskosť. Veríme, že len so správne nastavenými hodnotami bude v škole lepšia atmosféra a aj chuť učiť sa u žiakov, učiteľov aj rodičov. Hodnoty, ktoré spolu žijeme v triedach, na chodbách aj v zborovni, sa premietajú do výsledkov učenia, do správania sa k sebe navzájom a do toho, akými dospelými sa naši žiaci raz stanú. 

3. VÝCHOVNO-VZDELÁVACIA OBLASŤ

     Školský vzdelávací program:
· aktualizovať a upravovať ŠkVP v zmysle legislatívy a potrieb školy, 
· klásť dôraz na autoevalváciu, ktorá je prostriedkom k ďalšiemu skvalitňovaniu ŠkVP, 
· obsah vzdelávania disponibilných hodín upriamiť na oblasti jazykového, matematického a prírodovedného rozvoja.

	Výchovno-vzdelávací proces:
· výchovno-vzdelávaciu prácu uskutočňovať v súlade s platnou legislatívou, platnými učebnými osnovami, vzdelávacími programami a učebnými plánmi,
· zamerať sa na zážitkové vedenie výchovno-vzdelávacej činnosti, 
· na hodinách rozvíjať u žiakov analytické myslenie, schopnosť tvorivo riešiť problémy, 
· pracovať s rôznymi zdrojmi informácií, 
· zamerať sa na projektové vyučovanie, 
· preferovať tímovú spoluprácu a podporovať kooperáciu medzi žiakmi,
· vo výchovno-vzdelávacom procese sa orientovať na tvorivo-humanistickú výchovu, zavádzať aktivačné, motivačné a kreatívne metódy a preferovať pozitívnu motiváciu, 
· zvýšiť názornosť vyučovania,
  -    spolupráca so zriaďovateľom obce pri realizácii akcií v rámci obce,  
  -    spolupráca s radou školy, rodičmi a partnermi školy,
  -    spolupráca s výchovno-vzdelávacou inštitúciou (MŠ), 
  -    spolupráca s Centrom pedagogicko-psychologického poradenstva a prevencie, s Centrom           
       špeciálno- pedagogického poradenstva, s pediatrom, s políciou, 

	


	
	
	

	
	
	



	



	
	
	



	
	

	
	


	


	
	


	





	



	
	
	
	



	                      4. SWOT analýza

 SILNÉ STRÁNKY 
• demografická stabilita a rastúci počet žiakov 
• angažovaný a kvalifikovaný pedagogický zbor 
• systematická práca so žiakmi ŠVVP 
• možnosť profesijného rastu pedagógov


	

PRÍLEŽITOSTI 
• skrášľovanie a inovovanie interiéru a exteriéru školy
• podpora zriaďovateľa, 
• kurikulárna reforma – nový ŠVP 
• celodenný systém starostlivosti o žiakov 
• rozvoj digitálnej a zelenej infraštruktúry 
• budovanie školy ako centra komunity 


	SLABÉ STRÁNKY 
• absencia vlastnej telocvične a odborných učební 
• vyššia absencia a neospravedlnené hodiny u časti žiakov 
• slabšie výsledky
• obmedzená domáca príprava a spolupráca s časťou rodičov 
• aktualizácia webovej stránky školy
 
 

	RIZIKÁ 
• zvyšovanie administratívy
• spolupráca s rodičmi
• vplyv sociálnych sietí a AI na duševné zdravie žiakov 
• nerovnomerné sociálne zázemie rodín 
• málo podnetné prostredie žiakov



5. STRATEGICKÉ CIELE ROZVOJA ŠKOLY

     Strategické ciele vychádzajú zo štyroch pilierov školy (HODNOTY, ÚSPECH, SPOLUPRÁCA, BUDÚCNOSŤ) a sú rozpracované do konkrétnych úloh v oblasti výchovy a vzdelávania. 

HODNOTY 
Cieľ: vychovávať žiakov k tolerancii, úcte, zodpovednosti za seba, druhých a životné prostredie. 
1. Založiť vzťah učiteľ – žiak – rodič na vzájomnej úcte a rešpektovaní. 
2. Učiť žiakov oceniť dobro a zavádzať celoškolské rituály uznania a ocenenia. Prostredníctvom cielených aktivít (projekty, besedy, Dni Zeme, zber triedeného odpadu, výsadba zelene) viesť žiakov k ochrane zdravia a životného prostredia. 
3. Pri každej činnosti viesť žiakov k tolerancii odlišností a rešpektovaniu iných názorov; systematická prevencia šikany a kyberšikany. 
4. Rozvíjať úctu k tradíciám regiónu a zachovávanie kultúrneho dedičstva. 

ÚSPECH 
Cieľ: rozvíjať každého žiaka podľa jeho schopností a umožniť mu zažiť úspech bez ohľadu na rodinné, sociálne a zdravotné pomery. 
1. Rozvíjať každého žiaka podľa jeho schopností a predpokladov; umožniť mu zažiť úspech v školskom prostredí bez ohľadu na rodinné a majetkové pomery, sociálne prostredie či zdravotné znevýhodnenie. 
2. Učiť žiakov formatívnemu hodnoteniu a tak ich viesť k zodpovednosti za seba a vlastné vzdelávacie výsledky; zavádzať žiacke portfóliá. 
3. Oceňovať snahu a aktívny prístup – celoškolské kultúry uznania (pochvaly, prezentácie, vernisáže). 
4. Poskytovať kvalitnú starostlivosť slabo prospievajúcim žiakom a žiakom so ŠVVP .
5. Vytvárať podmienky pre talentovaných žiakov – športové, umelecké, technické a vedomostné súťaže, krúžky, STEAM aktivity. 

 SPOLUPRÁCA 
Cieľ: budovať školu ako otvorenú komunitu spolupracujúcich žiakov, učiteľov, rodičov a partnerov v obci. 
1. Implementovať do vyučovania predmetov kooperatívne učenie a viesť žiakov k spolupráci. 
2. Prostredníctvom spoločných aktivít (Deň otvorených dverí, školské akadémie, komunitné podujatia) posilniť partnerstvá s rodičmi a komunitou. 
3. Zaviesť predmet/hodiny „Komunitný kruh“ a rozvíjať sociálne kompetencie – spoluprácu, vyjadrovanie pocitov a postojov. Realizáciou  návštev knižnice, múzeí, kultúrnych podujatí podporiť záujem o nové zážitky.
 

BUDÚCNOSŤ 
Cieľ: pripraviť žiakov na život v 21. storočí – rozvoj kompetencií, kritického myslenia, digitálnej a finančnej gramotnosti a občianskej zodpovednosti. 
1. Zlepšiť školské výsledky a dochádzku tak, aby čo najviac žiakov získalo lepšiu úroveň vzdelania.
2. Plne implementovať nový Štátny vzdelávací program  a priebežne aktualizovať ŠkVP. 
3. Rozvíjať funkčnú gramotnosť a kritické myslenie prostredníctvom simulácií, hrania rolí, projektového a bádateľsky orientovaného vyučovania a reflexie chýb ako prirodzenej súčasti učenia. 
4. Umožňovať každému žiakovi v rámci výučby nadobúdanie kompetencií vlastnou činnosťou a aktivitami zameranými na objavovanie a vytváranie nových významov. 
5. Systematicky rozvíjať digitálne, mediálne a finančné gramotnosti; zavádzať bezpečné a etické využívanie umelej inteligencie ako partnera učenia. 

6. RIADENIE ĽUDÍ A PERSONÁLNY MANAŽMENT

     Víziu možno naplniť len moderne riadeným, kvalifikovaným, stabilizovaným a psychicky zdravým tímom. Vedeniu ide o budovanie kultúry, v ktorej sa učitelia, odborní zamestnanci aj nepedagogickí pracovníci cítia rešpektovaní, vypočutí a rozvíjaní. Riadenie je postavené na dôvere, jasne stanovených cieľoch, priebežnej spätnej väzbe a zdieľanom pocite spoluzodpovednosti za výsledky. 

Vedúci ako kouč, nie kontrolór – úlohou vedenia je odstraňovať prekážky, poskytovať zdroje, chrániť čas učiteľov a rozvíjať ich potenciál. 
Sploštená štruktúra s delegovaním zodpovednosti – riaditeľka spolu so zástupcami tvoria strategický tím, operatívu riešia tímy s jasnými mandátmi. 
Riadenie podľa cieľov  – jasné ročné ciele školy kaskádované do cieľov tímov a jednotlivcov.
Kultúra otvorenej spätnej väzby 360° – systém vzájomnej spätnej väzby medzi kolegami, od žiakov a rodičov , pravidelné  rozhovory medzi vedením a učiteľom. 
Profesijné učiace sa komunity  – učitelia pracujú v tíme, zdieľajú prípravy, spoločne analyzujú výsledky žiakov a experimentujú s inováciami.
Agilný prístup k zmene – menšie pilotné projekty (napr. nová metodika) najskôr s dobrovoľníkmi, vyhodnotenie, škálovanie. 
Kultúra učenia sa z chýb – chyba vnímaná ako prirodzená súčasť rastu, bezpečné prostredie na experimentovanie (psychologická bezpečnosť tímu). 

Moderný prístup a filozofia riadenia 
· Zaviesť štruktúrovaný nástupný program pre nových učiteľov : prvých 90 dní s prideleným mentorom, plánom zapracovania a pravidelnými stretnutiami s vedením. 
· Uvádzajúci učitelia – program mentoringu s hospitáciami, koučovaním .
· Individuálny plán profesijného rozvoja každého zamestnanca  previazaný na ciele školy aj vlastné ambície; aktualizácia 1× ročne. 
· Podpora inovačných, aktualizačných a špecializačných vzdelávaní.
· Kariérny rozvoj – transparentná cesta k pozíciám triedny učiteľ, vedúci metodického združenia, koordinátor, zástupca – s jasnými kompetenčnými požiadavkami. 

Wellbeing, atmosféra a kultúra uznania 
·  Wellbeing v škole predstavuje stav psychickej, fyzickej a sociálnej pohody žiakov aj učiteľov. Je to nevyhnutný predpoklad pre úspešné učenie, pretože žiak, ktorý sa cíti bezpečne a prijato, dosahuje lepšie vzdelávacie výsledky a rozvíja svoj plný potenciál. 
· Prevencia syndrómu vyhorenia – supervízie, intervízie, možnosť konzultácie s externým psychológom/koučom. 
· Kultúra uznania – pravidelné ocenenia, poďakovania od vedenia, verejné zdieľanie úspechov tímov. 
· Férový a transparentný systém odmeňovania prerokované so zamestnancami. 
· Budovanie atmosféry vzájomného rešpektu medzi učiteľmi, žiakmi a rodičmi ako vedomá a merateľná priorita vedenia školy. 

           Využitie umelej inteligencie (AI) v personálnom manažmente 
     AI vnímame ako partnera, nie náhradu ľudského úsudku  s rešpektom k ochrane osobných údajov (GDPR), etike a rovnakým pravidlám, aké nastavujeme pre žiakov. V oblasti riadenia ľudí chceme AI využívať najmä takto: 
Príprava a tvorba dokumentov – AI asistent  pri tvorbe pracovných ponúk, smerníc, zápisníc z porád, pedagogicko-organizačných pokynov; úspora času vedenia pre kľúčovejšie rozhodovanie. 
Sumarizácia a analýza – automatická sumarizácia dlhých dokumentov a legislatívy, porovnávanie verzií; analýza hospitácií .
Plánovanie a rozvrhovanie – AI podpora pri zostavovaní rozvrhov a suplovaní , plánovanie zastupovaní a dovoleniek. 
Osobný rozvoj zamestnancov – AI pre učiteľa: pomoc pri tvorbe metodických materiálov, príprav hodín, diferencovaných úloh, spätnej väzby žiakom; vedenie si môže s AI prejsť scenáre ťažkých rozhovorov. 
           Personalizované vzdelávanie pedagógov – odporúčania kurzov a zdrojov podľa individuálneho plánu profesijného rozvoja. 

           Riadiaci cyklus a merateľné ciele 
· Poločný a ročný monitoring cieľov školy, tímov a jednotlivcov. 
· Minimálne 2× ročne štruktúrovaný rozvojový rozhovor vedenie – zamestnanec. 
· Každoročná aktualizácia systému hodnotenia zamestnancov v zmysle zákona č. 138/2019 Z. z..
ZÁVER

     Roky 2026 – 2031 budú pre Základnú školu Zbudské Dlhé obdobím zmien vo vzťahu k zmene legislatívy /Zz o školskej správe č.321/2025, novela zákona o výchove a vzdelávaní č.323/2025 /. To  dáva priestor skvalitniť vyučovanie, rozvinúť celodennú starostlivosť o žiakov. Plná implementácia nového Štátneho vzdelávacieho programu, rozvíjanie funkčnej, digitálnej a mediálnej gramotnosti, etické zaobchádzanie s umelou inteligenciou, podpora duševného zdravia žiakov aj učiteľov a systematické zlepšovanie výsledkov, čo dnes spoločnosť od základnej školy očakáva. Stanovené ciele a úlohy sú reálne a splniteľné, všetky majú svoje opodstatnenie a je možné ich plniť len s pomocou ochotného kolektívu a podpory zamestnancov so zapojením trpezlivosti, pochopenia, flexibility a vhodnej spolupráce.
     Koncepcia rozvoja školy je otvorený dokument. Môže sa dopĺňať, meniť a aktualizovať v súvislosti so zmenami v legislatíve a potrebami školy.

